

**ΕΡΤ2 - Τροποποιήσεις και ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 συμπληρώνεται ως εξής:**

**ΚΥΡΙΑΚΗ 3/8/2025**

**-------------------------**

**08:00 ΑΡΧΙΕΡΑΤΙΚΗ ΘΕΙΑ ΛΕΙΤΟΥΡΓΙΑ**

**10:15 ΣΥΝΑΥΛΙΑ ΤΗΣ ΕΘΝΙΚΗΣ ΣΥΜΦΩΝΙΚΗΣ ΟΡΧΗΣΤΡΑΣ & ΧΟΡΩΔΙΑΣ ΤΗΣ ΕΡΤ ΣΤΟ ΜΕΓΑΡΟ ΜΟΥΣΙΚΗΣ ΑΘΗΝΩΝ (Ε) GR live streaming**

Η **Εθνική Συμφωνική Ορχήστρα** και η **Χορωδία της ΕΡΤ,**υπό τη διεύθυνση του **Μιχάλη Οικονόμου,** παρουσίασαν μια ξεχωριστή συναυλία στο **Μέγαρο Μουσικής Αθηνών,** στην Αίθουσα «Χρήστος Λαμπράκης», την **Τετάρτη 27 Νοεμβρίου 2024.**

Σ’ αυτή τη μοναδική συναυλία ερμηνεύονται έργα των σπουδαίων Γάλλων συνθετών **Γκαμπριέλ Φορέ**και **Καμίγ Σεν-Σανς**.

**Πρόγραμμα συναυλίας**

**Gabriel Fauré: «Requiem, Op.48»**
– Introitus
– Offertoire
– Sanctus
– Pie Jesu
– Agnus Dei
– Libera me
– In paradisum

**Camille Saint Saëns: «Συμφωνία αρ.3, Op. 78»**– Adagio- Allegro moderato- Poco Adagio
– Allegro moderato- Presto – Maestoso – Allegro

**Συντελεστές συναυλίας**

**Εθνική Συμφωνική Ορχήστρα ΕΡΤ**
Σολίστ: **Τάσης Χριστογιαννόπουλος** (βαρύτονος), **Μαίρη Γουγούση** (σοπράνο)
**Ελένη Κεβεντσίδου** (εκκλησιαστικό όργανο)
**Συμμετέχει η Χορωδία της ΕΡΤ**
Προετοιμασία χορωδίας: **Νεκταρία Παλέτσου**
Μουσική διεύθυνση: **Μιχάλης Οικονόμου**

**10:45 ΑΦΙΕΡΩΜΑ ΣΤΟΝ ΔΗΜΗΤΡΗ ΨΑΘΑ - ΕΡΤ ΑΡΧΕΙΟ  (E)   Κ8 W**

Η εκπομπή καταγράφει τη σημαντική διαδρομή του χρονογράφου και θεατρικού συγγραφέα **Δημήτρη Ψαθά** στον χώρο των Νεοελληνικών Γραμμάτων.

Για την επίδοσή του στον τομέα της δημοσιογραφίας, την περίοδο που για τέσσερις σχεδόν δεκαετίες ήταν τακτικός συνεργάτης της εφημερίδας «Τα Νέα», μιλούν ο πρόεδρος της ΕΣΗΕΑ **Δημήτρης Μαθιόπουλος** και ο **Λευτέρης Παπαδόπουλος.**

Ο **Κώστας Γεωργουσόπουλος** σχολιάζει τη γραφή και το ύφος του λόγου του στα είδη του χρονογραφήματος και του σατιρικού ευθυμογραφήματος με πιο αντιπροσωπευτικά το **«Η Θέμις έχει κέφια» (1937),** σάτιρα για τα δικαστήρια, και το χιουμοριστικό μυθιστόρημα «**Μαντάμ Σουσού»,** για την τηλεοπτική μεταφορά του οποίου μιλούν οι ηθοποιοί **Άννα Παναγιωτοπούλου** και **Θανάσης Παπαγεωργίου.**

Παρουσιάζεται, επίσης, η ιδιότητά του ως θεατρικού συγγραφέα και η συνεισφορά του στην ελληνική κωμωδία. Οι ηθοποιοί **Γιάννης Γκιωνάκης, Κατερίνα Γιουλάκη, Γιώργος Κωνσταντίνου** και **Θύμιος Καρακατσάνης** μιλούν για τα θεατρικά έργα του Ψαθά, τους ρόλους που ενσάρκωσαν και τη συνεργασία τους μαζί του, με ιδιαίτερη αναφορά στα έργα του **«Ο αχόρταγος», «Το στραβόξυλο», «Ο αφελής», «Η χαρτοπαίχτρα»** και **«Ο φον Δημητράκης».**

Γίνεται λόγος για το ήθος και τους χαρακτήρες των κωμωδιών του, ενώ ο **Γιάννης Δαλιανίδης** αναφέρεται σε όσες γυρίστηκαν στον κινηματογράφο και σκηνοθέτησε ο ίδιος.

Για τη θεατρική συγγραφή του Δημήτρη Ψαθά και τους ήρωές του μιλάει, επίσης, ο διευθυντής του Εθνικού Θεάτρου **Μανώλης Κορρές.**

Κατά τη διάρκεια της εκπομπής, προβάλλονται στιγμιότυπα με σκηνές από την τηλεοπτική σειρά «Μαντάμ Σουσού» και από θεατρικά έργα του Δημήτρη Ψαθά που μεταφέρθηκαν στην τηλεόραση και στον κινηματογράφο.

**Σκηνοθεσία:** Πέτρος Παναμάς

**Δημοσιογραφική επιμέλεια:** Λυδία Δημοπούλου

**Αφήγηση:** Γεωργία Μηλιώτη

**Διεύθυνση παραγωγής:** Γιώργος Σαμιώτης

**Έτος παραγωγής:** 1993

**13:00 VAN LIFE - H ΖΩΗ ΕΞΩ (Ε) Κ8 W**

Το **«Van Life - Η ζωή έξω»** είναι μία πρωτότυπη σειρά εκπομπών, παραγωγής 2021, που καταγράφει τις περιπέτειες μιας ομάδας νέων ανθρώπων, οι οποίοι αποφασίζουν να γυρίσουν την Ελλάδα με ένα βαν και να κάνουν τα αγαπημένα τους αθλήματα στη φύση.

Συναρπαστικοί προορισμοί, δράση, ανατροπές και σχέσεις που εξελίσσονται σε δυνατές φιλίες, παρουσιάζονται με χιουμοριστική διάθεση σε μια σειρά νεανική, ανάλαφρη και κωμική, με φόντο το active lifestyle των vanlifers.

Το **«Van Life - Η ζωή έξω»** βασίζεται σε μια ιδέα της **Δήμητρας Μπαμπαδήμα,** η οποία υπογράφει το σενάριο και τη σκηνοθεσία.

Σε κάθε επεισόδιο του **«Van Life - Η ζωή έξω»,** ο πρωταθλητής στην ποδηλασία βουνού **Γιάννης Κορφιάτης,**μαζί με την παρέα του, το κινηματογραφικό συνεργείο δηλαδή, προσκαλεί διαφορετικούς χαρακτήρες, λάτρεις ενός extreme sport, να ταξιδέψουν μαζί τους μ’ ένα διαμορφωμένο σαν μικρό σπίτι όχημα.

Όλοι μαζί, δοκιμάζουν κάθε φορά ένα νέο άθλημα, ανακαλύπτουν τις τοπικές κοινότητες και τους ανθρώπους τους, εξερευνούν το φυσικό περιβάλλον όπου θα παρκάρουν το «σπίτι» τους και απολαμβάνουν την περιπέτεια αλλά και τη χαλάρωση σε μία από τις ομορφότερες χώρες του κόσμου, αυτή που τώρα θα γίνει η αυλή του «σπιτιού» τους: την **Ελλάδα.**

**«Βοβούσα Ιωαννίνων, Καταφύγιο Βάλια Κάλντα»**

Ο **Θέμης** και ο **Αντρέας** διοργανώνουν ένα κυνήγι μανιταριών στη **Βοβούσα Ιωαννίνων,** στο καταφύγιο της **Βάλια Κάλντα,** για να μυήσουν γνωστούς και φίλους στον κόσμο των μανιταριών.

Οι van lifers ταξιδεύουν μέχρι το καταφύγιο, για να ζήσουν αυτήν την extreme περιπέτεια. Εκεί, συναντούν τον **Τάκη,** ο οποίος είναι συλλέκτης άγριων μανιταριών.

Πριν από τη μεγάλη ημέρα, όλοι οι συμμετέχοντες παρακολουθούν ένα μίνι σεμινάριο από τον Τάκη, για να μάθουν πληροφορίες σχετικά με το πού μπορείς να βρεις μανιτάρια, ποια μανιτάρια είναι επικίνδυνα, ποια τρώγονται και ποια όχι. Χωρίζονται σε ομάδες, παίρνουν το ψάθινο καλαθάκι τους και η περιπέτεια αρχίζει.

Θα καταφέρουν να μαζέψουν αρκετά μανιτάρια, τα οποία θα είναι ακίνδυνα, ώστε να τα μαγειρέψουν και να φάνε;

**Ιδέα - σκηνοθεσία - σενάριο:** Δήμητρα Μπαμπαδήμα

**Παρουσίαση:** Γιάννης Κορφιάτης

**Αρχισυνταξία:** Ελένη Λαζαρίδη

**Διεύθυνση φωτογραφίας:** Θέμης Λαμπρίδης & Μάνος Αρμουτάκης

**Ηχοληψία:** Χρήστος Σακελλαρίου

**Μοντάζ:** Δημήτρης Λίτσας

**Κάμερα:** Κώστας Ντεκουμές

**Εκτέλεση & οργάνωση παραγωγής:** Φωτεινή Οικονομοπούλου

**Εκτέλεση παραγωγής:** Ohmydog Productions

**Έτος παραγωγής:** 2021

**13:30 ΜΙΑΜ ΚΙ ΕΞΩ**

**---------------------------**

**17:00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε)**

**19:00 ANDREA BOCELLI 30: THE CELEBRATION (E) GR live streaming & διαθέσιμο στο ERTFLIX**

**Μουσικό ντοκιμαντέρ, παραγωγής ΗΠΑ 2024**

Ένα εκπληκτικό φυσικό αμφιθέατρο στην Τοσκάνη ζωντανεύει με μαγευτικές μελωδίες, καθώς ο θρυλικός Ιταλός τενόρος **Αντρέα Μποτσέλι** γιορτάζει την 30ή επέτειό του στη μουσική με μια τριήμερη συναυλιακή εκδήλωση.

Μια πραγματικά αξέχαστη εμπειρία, όπου παρουσιάζεται το πασίγνωστο ρεπερτόριό του, καθώς και ντουέτα του με παγκόσμιους σούπερ σταρ, όπως οι **Sofia Carson, Ed Sheeran, Shania Twain, Brian May, Jon Batiste** και άλλοι.

**Σκηνοθεσία:** Sam Wrench

**21:00 ΞΕΝΗ ΤΑΙΝΙΑ**

**-----------------------------**

**00:30 ΑΜΥΝΑ ΖΩΝΗΣ (Ε)**

**02:30 ΞΕΝΗ ΤΑΙΝΙΑ: «WORDS ON BATHROOM WALLS» Κ12 WEBTV GR & διαθέσιμο στο ERTFLIX**

**Ρομαντικό δράμα ενηλικίωσης, παραγωγής ΗΠΑ 2021**

**Σκηνοθεσία:** Θορ Φρούντενταλ

**Σενάριο:** Νικ Ναβέδα

**Πρωταγωνιστούν:** Τσάρλι Πλάμερ, Τέιλορ Ράσελ, Άντι Γκαρσία, Μόλι Πάρκερ, Γουόλτον Γκόγκινς, Άννα Σοφία Ρομπ, Λόμπο Σεμπαστιάν, Ντέβον Μπόστικ

**Διάρκεια:** 100΄
**Υπόθεση:** Η ιστορία του πνευματώδους και εσωστρεφούς Άνταμ, ο οποίος φαίνεται να είναι ο τυπικός νεαρός ενήλικας - λίγο ατημέλητος με οργισμένες ορμόνες και ενθουσιασμένος για το μέλλον που θα ακολουθήσει το όνειρό του να γίνει σεφ.

Όταν αποβάλλεται, στα μισά της τελευταίας χρονιάς του, έπειτα από ένα περιστατικό στο μάθημα της Χημείας, ο Άνταμ διαγιγνώσκεται με ψυχική ασθένεια.

Στέλνεται σε μια Καθολική ακαδημία για να τελειώσει τη χρονιά του, αλλά ο Άνταμ έχει λίγες ελπίδες να ενταχθεί και το μόνο που θέλει είναι να κρατήσει την ασθένειά του μυστική μέχρι να μπορέσει να εγγραφεί στη σχολή Μαγειρικής.

Όταν όμως γνωρίζει την ειλικρινή και έντονα έξυπνη Μάγια, δημιουργείται αμέσως μια ψυχική και παρηγορητική σύνδεση.

Καθώς το ειδύλλιό τους βαθαίνει, τον εμπνέει να ανοίξει την καρδιά του και να μην καθορίζεται από την κατάστασή του.

Τώρα, με την αγάπη και την υποστήριξη της φίλης του και της οικογένειάς του, ο Άνταμ ελπίζει για πρώτη φορά ότι μπορεί να δει το φως και να θριαμβεύσει πάνω από τις προκλήσεις που τον περιμένουν.

Η ταινία είναι βασισμένη στο ομώνυμο μυθιστόρημα της Τζούλια Γουόλτον.

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**04:30 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε) ημέρας**

**06:30 VAN LIFE - H ΖΩΗ ΕΞΩ (E) ημέρας**

**-------------------------**

**ΣΗΜ: Η εκπομπή «ΤΑΒΕΡΝΑ, “ΤΟ ΣΥΜΠΟΣΙΟ”» δεν θα μεταδοθεί.**

**ΣΑΒΒΑΤΟ 9/8/2025**

**---------------------------**

**11:00 Η ΛΥΓΕΡΗ (Ε)**

**12:00 ΑΦΙΕΡΩΜΑΤΑ - ΕΡΤ ΑΡΧΕΙΟ (Ε) Κ8 W**

**Σειρά μουσικών εκπομπών, παραγωγής 1995**

**«Ζοζέφ Κορίνθιος»**

Το συγκεκριμένο επεισόδιο της μουσικής σειράς είναι αφιερωμένο στον **Ζοζέφ Κορίνθιο.**

Για τον γνωστό τραγουδοποιό και μαέστρο μιλάει η κόρη του **Βασιλεία Κορινθίου - Ξηροδήμα,** καθώς και ο τραγουδιστής **Σάκης Παπανικολάου,** ο οποίος αναφέρεται στην εμπορική επιτυχία του συνθέτη «Μη φοβάσαι, μη φοβάσαι» και τη μεταξύ τους συνεργασία.

Παράλληλα, ακούγονται πολλά από τα τραγούδια που συνέθεσε ο δημιουργός, όπως: «Ο πόνος της μάνας», «Ερωτικό παράπονο», «Πλούτη μη ζητάς», «Απόψε τα μεσάνυχτα», «Μόνο σαν θυμώνεις», «Στην αγκαλιά μου τα μαλλάκια σου θ' ασπρίσουν», «Τρελός χορός σημαίνει σάμπα», «Δε σου φταίνε τα ξένα μάτια», «Τσίου - τσίου», «Το ταγκό το πιο γλυκό», «Δεν έχεις το δικαίωμα», «Μη φοβάσαι», «Ομορφούλα», «Αγάπη αιώνια».

**Τραγουδούν:** Μαρία Αριστοφάνους, Νάσος Πατέτσος, Γιώργος Πάρις, Σωτήρης & Τάκης Πατσουράτης, Φώτης Πολυμέρης

**Διεύθυνση παραγωγής:** Σοφία Λαλούση – Γρηγορίου

**Σκηνοθεσία-σενάριο:** Γιάννης Ε. Γρηγορίου

**Παραγωγή:** ΕΡΤ Α.Ε.

**Έτος παραγωγής:** 1995

**13:00 VAN LIFE - H ΖΩΗ ΕΞΩ (E)**

**---------------------------**

**17:00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε)**

**19:00 ΚΟΙΤΑ ΤΙ ΕΚΑΝΕΣ - ΕΡΤ ΑΡΧΕΙΟ (Ε)  Κ8 W**

**Με τη** **Σεμίνα Διγενή**

Η **ΕΡΤ2** μεταδίδει σε επανάληψη τις εκπομπές της δημοσιογράφου και συγγραφέα **Σεμίνας Διγενή,** που αγάπησαν πολύ οι τηλεθεατές και φιλοξένησαν, μεταξύ άλλων, σπουδαίες προσωπικότητες της Τέχνης, της επιστήμης, της πολιτικής και του αθλητισμού.

Από το 1982 μέχρι το 2009, η ΕΡΤ φιλοξένησε και στα δύο κανάλια της, εκπομπές της Σεμίνας, με πλούσιο ενημερωτικό και ψυχαγωγικό περιεχόμενο.

Ανάμεσά τους οι εκπομπές «Οι εντιμότατοι φίλοι μου», «Οι αταίριαστοι», «Ώρα Ελλάδος», «Συμπόσιο», «Κοίτα τι έκανες», «Άνθρωποι», «Ρεπόρτερ μεγάλων αποστάσεων», «Rewind», «Top Stories», αλλά και εκπομπές στις οποίες συμμετείχε στην αρχισυνταξία και στην παρουσίαση, όπως «Εδώ και σήμερα», «Σάββατο μία και μισή», «Τρεις στον αέρα» κ.ά.

**«Δημήτρης Μητροπάνος - Λαυρέντης Μαχαιρίτσας»**

Η αποψινή εκπομπή είναι αφιερωμένη στον **Δημήτρη Μητροπάνο** και στον **Λαυρέντη Μαχαιρίτσα.**

Στην παρέα τους και ο Γιάννης Ζουγανέλης, ο Δημήτρης Σταρόβας, η Αναστασία Μουτσάτσου, ο Χρήστος Θηβαίος, η Μελίνα Ασλανίδου, τα Κίτρινα Ποδήλατα, ο Ισαάκ Σούσης, ο Μπάμπης Στόκας, ο Γιώργος Λιάνης κ.ά.

**Παρουσίαση:** Σεμίνα Διγενή

**21:00 ΞΕΝΗ ΤΑΙΝΙΑ**

**-----------------------------**

**ΣΗΜ: Η εκπομπή «ΤΑΒΕΡΝΑ, “ΤΟ ΣΥΜΠΟΣΙΟ”» (Ε) δεν θα μεταδοθεί.**

**ΚΥΡΙΑΚΗ 10/8/2025**

**---------------------------**

**08:00 ΑΡΧΙΕΡΑΤΙΚΗ ΘΕΙΑ ΛΕΙΤΟΥΡΓΙΑ**

**10:15 ΣΥΝΑΥΛΙΑ ΤΗΣ ΕΘΝΙΚΗΣ ΣΥΜΦΩΝΙΚΗΣ ΟΡΧΗΣΤΡΑΣ ΣΤΟ ΜΕΓΑΡΟ ΜΟΥΣΙΚΗΣ ΑΘΗΝΩΝ (Ε) (Μ) WEBTV GR**

Η **Εθνική Συμφωνική Ορχήστρα,** την Τετάρτη 24 Μαΐου 2017, παρουσίασε στο **Μέγαρο Μουσικής Αθηνών** στην Αίθουσα «Χρήστος Λαμπράκης», έργα των **Δημητρίου Λιάλιου, Ρόμπερτ Σούμαν** και **Γιοχάνες Μπραμς.**

**Ειδικότερα, παρουσιάζονται τα εξής έργα:**

**Δημήτρης Λιάλιος:** «Ρωμαντική ποίησις»

**Ρόμπερτ Σούμαν:** «Κονσέρτο για πιάνο σε λα ελάσσονα έργο 54»

**Γιοχάνες Μπραμς:** «1η Συμφωνία σε ντο ελάσσονα έργο 68»

Σολίστ: **Αλεξάνδρα Παπαστεφάνου** (πιάνο)

Μουσική διεύθυνση: **Νίκος Αθηναίος**

**12:10 ΑΦΙΕΡΩΜΑΤΑ - ΕΡΤ ΑΡΧΕΙΟ (Ε) Κ8 W**

**Σειρά εκπομπών, αφιερωμένη στην καλλιτεχνική διαδρομή γνωστών Ελλήνων μουσικοσυνθετών**

**«Τάκης Σούκας»**

**13:00 VAN LIFE - H ΖΩΗ ΕΞΩ (E)**

**-----------------------------**

**17:00 ΚΙ ΟΜΩΣ ΕΙΜΑΙ ΑΚΟΜΑ ΕΔΩ (Ε)**

**19:00 ΕΞΩ ΑΠΟ ΤΟ ΚΑΔΡΟ:** **ΣΥΝΑΥΛΙΑ ΤΟΥ ΔΗΜΗΤΡΗ ΠΑΠΑΔΗΜΗΤΡΙΟΥ ΣΤΟ ΩΔΕΙΟ ΗΡΩΔΟΥ ΑΤΤΙΚΟΥ (Ε) (Μ) GR live streaming**

Στη σκηνή του **Ωδείου Ηρώδου Αττικού** ανέβηκε την Πέμπτη 16 Ιουνίου 2022, ο μεγάλος Έλληνας συνθέτης **Δημήτρης Παπαδημητρίου,** για να μας παρουσιάσει μια αντιπροσωπευτική επιλογή τραγουδιών, σε μια μοναδική συναυλία, ειδικά σχεδιασμένη για το Φεστιβάλ Αθηνών Επιδαύρου 2022.

Μαζί του οι **Κώστας Μακεδόνας, Γιώτα Νέγκα, Βερόνικα Δαβάκη και Γιώργος Φλωράκης,** οι πρωταγωνιστές του «Moby Dick The Musical**», Μπάμπης Βελισσάριος, Θοδωρής Βουτσικάκης**και**Αιμιλιανός Σταματάκης,**αλλά και ο **Αργύρης Μπακιρτζής.**

Το πρόγραμμα της συναυλίας του στο Ωδείο Ηρώδου Αττικού περιλαμβάνει ένα πανόραμα του έργου του με τις μεγάλες επιτυχίες του. Παρουσιάζει, επίσης, για πρώτη φορά σε ζωντανό κοινό, τραγούδια που στο διαδίκτυο έτυχαν πολύ μεγάλης υποδοχής όπως **«Ο Μεγάλος Αιρετικός»,** αλλά και κρυμμένα μαργαριτάρια που θα παιχτούν για πρώτη φορά σε συναυλίες.

Ιδιαίτερη εντύπωση προκαλεί, επίσης, η σημαντική παρουσία του σπουδαίου Αργύρη Μπακιρτζή σε μια συμμετοχή – έκπληξη.

Η επιλογή των τραγουδιστών δεν είναι καθόλου τυχαία, αφού όλοι αποτελούν για τον συνθέτη ιδανικούς ερμηνευτές για τα παλαιότερα και τα νέα τραγούδια του. Ο Κώστας Μακεδόνας και η Γιώτα Νέγκα, ως νεότεροι στην οικογένεια ερμηνευτών του συνθέτη, είναι στα άμεσα σχέδια δισκογραφικής συνεργασίας. Οι δε Γιώργος Φλωράκης και Βερόνικα Δαβάκη είναι απαράμιλλοι πρωτογενείς ερμηνευτές μεγάλου μέρους του ρεπερτορίου του.

Ο ίδιος ο συνθέτης διευθύνει ένα 13μελές σύνολο εξαιρετικών μουσικών, που αποκαλύπτουν δεξιοτεχνικά τις λεπτές διαβαθμίσεις της μουσικής του και τα πλούσια, καλειδοσκοπικά ηχοχρώματά του.

Μια ξεχωριστή συναυλία υψηλής αισθητικής, με ανεξίτηλες μελωδίες, σπουδαίο ποιητικό λόγο και υπέροχες ερμηνείες, με το κύρος ενός από τους κορυφαίους συνθέτες μας.

**21:40 ΞΕΝΗ ΤΑΙΝΙΑ: «Τ’ ΑΠΟΜΕΙΝΑΡΙΑ ΜΙΑΣ ΜΕΡΑΣ» (Αλλαγή ώρας)**

**23:50 ΞΕΝΟ ΜΟΥΣΙΚΟ ΝΤΟΚΙΜΑΝΤΕΡ: «GLORIA GAYNOR - I WILL SURVIVE» (Αλλαγή ντοκιμαντέρ)**

**Βιογραφικό μουσικό ντοκιμαντέρ, παραγωγής ΗΠΑ 2023**

**Σκηνοθεσία:** [Μπέτσι Σέχτερ](https://www.imdb.com/name/nm0770355/?ref_=tt_ov_dr_1)

Εδώ και δεκαετίες, εκατομμύρια άνθρωποι έχουν αντλήσει δύναμη από τον στίχο **«I Will Survive»** της βασίλισσας της ντίσκο, **Γκλόρια Γκέινορ.** Όμως η ίδια, μόνο όταν είδε τη ζωή της να καταρρέει στα 65 της, κατανόησε το βαθύτερο νόημα αυτών των λέξεων: **«Θα επιβιώσω».** Τότε ήταν που χώρισε από τον επί 25 χρόνια σύζυγο και μάνατζέρ της και βρέθηκε αντιμέτωπη με οικονομική καταστροφή και επιδεινούμενα προβλήματα υγείας. Ωστόσο, η Γκλόρια Γκέινορ δεν προσπάθησε απλά να επιβιώσει, αλλά να μεγαλουργήσει.

Αυτό το ντοκιμαντέρ καταγράφει την επάνοδο της Γκέινορ, η οποία εργάζεται με πάθος για ένα πρότζεκτ γκόσπελ μουσικής, ενώ παράλληλα παρακολουθούμε τις διακυμάνσεις της ιστορικής της καριέρας. Η Γκλόρια Γκέινορ βρίσκεται ξανά πίσω από το μικρόφωνο και στέλνει το μήνυμα πως αν αποδεχτούμε τον εαυτό μας και επιμείνουμε, δεν είναι ποτέ αργά να κάνουμε τα όνειρά μας πραγματικότητα.

Μια ιστορία για την αναγέννηση, για τη δύναμη της πίστης και για μια μεγαλοπρεπή «δεύτερη πράξη».

Επίσημη επιλογή του Φεστιβάλ της Tribeca το 2023.

**01:40 ΞΕΝΗ ΣΕΙΡΑ: «ΣΤΟΝ ΚΑΝΑΠΕ» (Ε) (Αλλαγή ώρας)**

**02:40 ΕΛΛΗΝΙΚΗ ΣΕΙΡΑ: «ΑΜΥΝΑ ΖΩΝΗΣ» (Ε) (Αλλαγή ώρας)**

**-------------------------------**

**ΣΗΜ: Η εκπομπή «ΤΑΒΕΡΝΑ, “ΤΟ ΣΥΜΠΟΣΙΟ”» (Ε) δεν θα μεταδοθεί.**